**Kuna** (ven. Куна) on Luoteis-Venäjällä Pihkovan alueella virtaava 18 kilometriä pitkä joki, joka laskee Peipsijärveen.

Joen kulku
----------

Joen alku sijaitsee 14 kilometrin päässä sen joensuusta Peipsijärven rannalla. Siellä pääuomasta haarautuu yläjuoksulle päin kaksi puroa, joista toinen alkaa Oronyi Mohin (ven. Ороный Мох) suoalueelta ja toinen hylätyn viljatilan luota. Seutu on autioitunutta metsäaluetta, jossa esiintyy soita, lopetettu turvetuotantoalue ja entisiä viljelytiloja. Keskijuoksulla, noin kuuden kilometrin jälkeen, saapuu joki Trutnevon (ven. Трутнево) kylään, jossa sijaitsee sivuhaaraan padottu tekojärvi. Yleistyvien peltomaiden keskellä sijaitsee vielä toinen kylä Sidoroštšina (ven. Сидоровщина), josta on joelle lyhyt matka. Trutnevosta on neljä kilometriä maantielle (58K-096) , jonka välin joki virtaa niittyjen ja peltomaiden läpi ja jonka joki lopuksi alittaa Andronova Goran kylässä (ven. Андронова Гора). Viimeiset viisi kilometriä joki virtaa alangolla, jossa korkeuserot ovat vähäiset. Jokeen yhtyy vasemmalta tuleva Mikušan joki, joka tuo siihen lisää vettä. Jokilaaksosta erottaa ilmavalokuvissa leveän kosteikkomaisen tulvalaakson, jonka leveys on noin 100 metriä. Suiston lähellä molemmin puolin jokea sijaitsevat kylät Gorka (ven. Горка) ja Kunest (ven. Кунесть) .

Seitsemän kilometriä etelämpänä laskee järveen toinen joki Torohovka ja kolme kilometriä pohjoisempana Vetka (ven. Ветка).

Lähellä Trutnevon kylää sijaitsee matkailijoiden ja paikallisten tuntema kohde kylän suvuojan rotkolaaksossa. Sivu-uoma on uurtanut hiekkakiveen jokilaakson, jonka yhteen seinämään on koverunut luolamainen syvennys. Tämä Trutnevon luola (ven. трутневские пещеры, Trutnevskie peštšery) toimii kesäisin rukoushuoneena.

Valuma-alue ja sivujoet
-----------------------

Kuna sijaitsee Narvanjoen vesistöalueessa Peipsijärven alueella. Joki laskee Peipsijärven itärantaan, mistä järven pohjoispäästä alkava Narvanjoki jatkaa pohjoiseen päin ja laskee lopuksi Suomenlahteen. Kunan valuma-alue sijaitsee Pihkovan alueella Outovan piirissä. Kunan suurimpia sivuojia on esitelty alla taulukossa.

| yhtyy Kunaan (km suusta) | nimi | nimi(ven. ) | pituus(km) | valuma-alue(km²) | lähde |
| --- | --- | --- | --- | --- | --- |
| alle 5 | Mikuša | Микуша |  |  |  |
| noin 10 | Trutnevon oja | Трутнево |  |  |  |
|  | nimetön latvahaara |  |  |  |  |
|

Joen valuma-alueella ei ole suuria järviä. Trutnevon kylässä (ven. Трутнево) sijaitsee padolla sivuojaan muodostettu patolampi.

Hallintoalue
------------

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027398 .

Huomautuksia
------------

1. 1 2 3 4 5 6  Teksti on osittain käännös venäjänkielisestä artikkelista ru:Куна (река, впадает в Чудское озеро), jonka tiedot on vielä tarkistamatta muista lähteistä.
2. 1 2 3 4 5 6  Tieto on peräisin internetin Yandex- tai Kosmosnimki- karttapalvelusta.

Lähteet
-------

1. 1 2 3  Kuna (*textual.ru*) *Venäjän valtion vesistötietokanta*. Viitattu 3.11.2020. (venäjäksi)
2. 1 2 3 4  Neuvostoajan kartta: Лист O-35-Б, Луга (Luga), 1:200 000 (venäjäksi)
3. ↑  Псковская земля. Трутневская пещера в Гдовском районе, livejournal.com, 15.8.2015, viitattu 4.11.2020 (venäjäksi)